དྲག་སྒྲུབ་ཉམས་ལེན་སྙིང་པོ་བཞུགས༔
ན་མོ་གུ་རུ་པདྨ་ཧེ་རུ་ཀ་བཛྲ་ཀཱི་ལ་ཡ༔ སྐྱབས་སེམས་སྔོན་དུ་འགྲོ་བས༔ ཨོཾ་ཤཱུ་ནྱ་ཏཱ་ཛྙཱ་ནས་སྦྱངས༔ སྟོང་ཉིད་སྙིང་རྗེ་ཟུང་འཇུག་གི༔ རང་མདངས་ཧཱུྃ་ཡིག་དམར་པོ་ལས༔ བདག་ཉིད་པདྨ་དྲག་པོ་རྩལ༔ དམར་ནག་ཞལ་གཅིག་ཕྱག་གཉིས་པ༔ ཕྱག་གཡས་རྡོ་རྗེ་ནམ་མཁར་འཕྱར༔ གཡོན་པས་སྡིག་པ་མགོ་དགུ་འཛིན༔ སྐུ་སྨད་ཆུ་སྲིན་ཁྲོས་པའི་ཁར༔ གནམ་ལྕགས་ཕུར་པས་རྒྱལ་བསེན་གཟེར༔ གཤོག་གདེངས་དུར་ཁྲོད་དཔལ་ཆས་བརྒྱན༔ ཐུགས་ཀར་པད་འབྱུང་རྡོར་འཆང་མཐིང་༔ རྡོ་རྗེ་དྲིལ་འཛིན་ལོངས་སྐུའི་ཆས༔ མཚོ་རྒྱལ་དཀར་མོ་གྲི་ཐོད་འཁྱུད༔ ཙིཏྟ་གུར་ཁྱིམ་ཉི་གདན་ལ༔ ཧཱུྃ་ཡིག་འཛབ་ཀྱི་འཁོར་ལོ་གསལ༔ པད་ཉི་མེ་དཔུང་དབུས་སུ་གསལ༔ གནས་གསུམ་ཨོཾ་ཨཱཿཧཱུྃ་འོད་ཀྱིས༔ རང་འདྲའི་ཡེ་ཤེས་སྤྱན་དྲངས་ཐིམ༔ རྒྱལ་བ་ཀུན་གྱིས་བྱིན་བརླབས་ཤིང་༔ ཡེ་ཤེས་ལྔ་ཡི་དབང་བསྐུར་བས༔ རིགས་བདག་སྣང་མཐའི་རྒྱས་བཏབ་གྱུར༔ ཨོཾ་ཨཱཿཧཱུྃ་ཨརྩིག་ནིརྩིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ལ་ཡ་ཧཱུྃ་ཕཊ྄༔ མཐར་རྫོགས་པ་ཆེན་པོའི་ངང་དུ་མཉམ་པར་བཞག༔ དེ་ལས་ལྷར་ལྡང་༔ དགེ་བ་བསྔོ་བཀྲ་ཤིས་བྱ༔ དགོངས་གཏེར་དྲག་སྒྲུབ་ཉམས་ལེན་འདི་ཡང་ ༧རྡོ་རྗེ་དྲག་པོས་བརྗོད་པ་དགེ༔ སརྦ་མངྒ་ལཾ༔